title: 2012/608/ES: 2012 m. gegužės 10 d. Europos Parlamento sprendimas dėl bendrosios įmonės ENIAC 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl bendrosios įmonės ENIAC 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/320

         EUROPOS PARLAMENTO SPRENDIMAS
   2012 m. gegužės 10 d.
   dėl bendrosios įmonės ENIAC 2010 finansinių metų biudžeto įvykdymo patvirtinimo
   (2012/608/ES)
   EUROPOS PARLAMENTAS,

               —

               atsižvelgdamas į bendrosios įmonės ENIAC 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendrosios įmonės ENIAC 2010 finansinių metų galutinių metinių ataskaitų kartu su bendrosios įmonės atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06086/2012 – C7-0050/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2007 m. gruodžio 20 d. Tarybos reglamentą (EB) Nr. 72/2008 dėl bendrosios įmonės ENIAC įsteigimo (3),

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą (A7-0112/2012),

               1.

               patvirtina bendrosios įmonės ENIAC vykdomajam direktoriui, kad bendrosios įmonės 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendrosios įmonės ENIAC vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 368, 2011 12 16, p. 48.

      (2)  OL L 248, 2002 9 16, p. 1.

      (3)  OL L 30, 2008 2 4, p. 21.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl bendrosios įmonės ENIAC 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendrosios įmonės ENIAC 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl bendrosios įmonės ENIAC 2010 finansinių metų galutinių metinių ataskaitų kartu su bendrosios įmonės atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06086/2012 – C7-0050/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2007 m. gruodžio 20 d. Tarybos reglamentą (EB) Nr. 72/2008 dėl bendrosios įmonės ENIAC įsteigimo (3),

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą (A7-0112/2012),

                  A.

                  kadangi bendroji įmonė ENIAC („bendroji įmonė“) įsteigta 2007 m. gruodžio 20 d. dešimties metų laikotarpiui, kad apibrėžtų ir įgyvendintų mokslinių tyrimų darbotvarkę, siekiant plėtoti pagrindines nanoelektronikos technologijas įvairiose taikymo srityse;

                  B.

                  kadangi 2010 m. liepos mėn. bendrajai įmonei suteiktas finansinis savarankiškumas;

                  C.

                  kadangi bendroji įmonė dar tik pradeda veiklą ir iki 2010 m. pabaigos dar ne iki galo įdiegė savo vidaus kontrolės ir finansinės atskaitomybės sistemas;

                  D.

                  kadangi Audito Rūmai savo ataskaitose dėl 2010 finansinių metų bendrosios įmonės metinių ataskaitų pateikė sąlyginę nuomonę dėl ataskaitų patikimumo, nes bendroji įmonė į savo ataskaitas neįtraukė biudžeto rezultatų ataskaitos ir jos sutikrinimo su ekonominės veiklos rezultatų ataskaita;

                  E.

                  kadangi Audito Rūmai savo ataskaitose dėl bendrosios įmonės 2010 finansinių metų metinių ataskaitų nurodė, kad jie gavo pagrįstą patikinimą, jog pagrindinės operacijos yra teisėtos ir tvarkingos;

                  F.

                  kadangi didžiausias Sąjungos įnašas dešimties metų laikotarpiui, skiriamas bendrajai įmonei, sudaro 450 000 000 EUR ir turi būti išmokėtas iš Septintosios bendrosios mokslinių tyrimų programos biudžeto;

                  G.

                  kadangi 2010 finansiniais metais bendrosios įmonės biudžetą sudarė 38 440 000 EUR;

         Bendrosios įmonės ataskaitų patikimumas

                  1.

                  yra susirūpinęs dėl to, kad bendroji įmonė gavo Audito Rūmų sąlyginę nuomonę dėl ataskaitų patikimumo, nes ji į savo ataskaitas neįtraukė biudžeto rezultatų ataskaitos ir jos sutikrinimo su ekonominės veiklos rezultatų ataskaita, kaip to reikalaujama pagal 16 EB apskaitos taisyklę „Informacijos apie biudžetą pateikimas metinėse finansinėse ataskaitose“;

                  2.

                  pažymi, remdamasis bendrosios įmonės informacija, kad sąlyginė nuomonė pateikta dėl to, jog ji ir Audito Rūmai nurodė skirtingas datas, kada bendroji įmonė pradėjo dirbti savarankiškai;

         Biudžeto ir finansų valdymas

                  3.

                  patvirtina, kad bendrosios įmonės biudžetą 2010 m. sausio 1 d.–2010 m. gegužės 4 d. valdė Informacinės visuomenės ir žiniasklaidos GD; pažymi, kad administraciniai asignavimai bendrajai įmonei buvo pervesti 2010 m. gegužės mėn., tačiau veiklos biudžeto eilučių lėšos nebuvo pervestos ir apskaitos sistemoje jomis nebuvo galima naudotis, kol bendrajai įmonei 2010 m. liepos 26 d. buvo oficialiai suteiktas finansinis savarankiškumas; pažymi, kad nuo 2010 m. rugsėjo 22 d. bendroji įmonė gavo įgaliojimus vykdyti savo biudžetą ir jai buvo pervestos veiklos asignavimų lėšos;

                  4.

                  atkreipia dėmesį į bendrosios įmonės informaciją, kad į galutinį biudžetą įtraukti įsipareigojimų ir mokėjimų asignavimai, kurie sudarė 38 440 000 EUR, iš kurių 36 168 000 EUR skirta 2010 m. kvietimui teikti pasiūlymus;

                  5.

                  patvirtina, kad turimų įsipareigojimų ir mokėjimų asignavimų panaudojimo lygis buvo atitinkamai 99 % ir 24 %; yra susirūpinęs dėl žemo mokėjimų biudžeto įvykdymo lygio ir, be to, dėl pagrindinių bendrosios įmonės veiklos rūšių; pabrėžia, kad metų pabaigoje grynųjų pinigų likutis siekė 20 000 000 EUR, kas sudarė 53 % turimų 2010 m. mokėjimų asignavimų;

                  6.

                  atkreipia dėmesį į tai, kad žemą mokėjimų asignavimų įgyvendinimo lygį lėmė tai, jog buvo vėluojama pavesti bendrajai įmonei vykdyti pagrindinę veiklą ir skirti atitinkamą Komisijos šiai įmonei numatytą finansavimą;

                  7.

                  atsižvelgdamas į bendrosios įmonės pastabas pažymi, kad buvo parengtas procedūrų vadovas, kuriuo užtikrinamas pareigų atskyrimas ir sudaromos sąlygos nustatyti penkias toliau nurodytas išimtis, kurios taikytos pradiniame jos biudžeto įgyvendinimo etape:

                              —

                              pasirašytos trys sutartys, kol kaupiamosios apskaitos (ABAC) sandoriai dar nebuvo užbaigti, nes ABAC procedūros trukmė buvo netinkamai įvertinta,

                              —

                              viena sutartis, susijusi su esamu įsipareigojimu, pasirašyta iki tada, kai buvo nustatyta, jog jai pasirašyti reikalingas naujas įsipareigojimas,

                              —

                              perduodant savarankiškumą surasta viena trūkstama sutartis ir ji pasirašyta po to, kai patvirtinti pirmieji mokėjimai;

                        atkreipia dėmesį į tai, kad buvo imtasi taisomųjų veiksmų ir daugiau išimčių neužregistruota;

         Vidaus kontrolės sistemos

                  8.

                  ragina bendrąją įmonę baigti kurti savo vidaus kontrolės ir finansinio informavimo sistemas; ypač ragina bendrąją įmonę įdiegti ir dokumentais įtvirtinti svarbius savo vidaus kontrolės sistemos elementus, pvz., apskaitos procedūras ir kontrolę, susijusias su sąskaitų uždarymu ir veiklos išlaidų pripažinimu ir nustatymu;

                  9.

                  atkreipia dėmesį į Audito Rūmų išvadą, kad išankstinio finansavimo mokėjimų finansinio ex ante tikrinimo srityje buvo aptikta kontrolės trūkumų, visų pirma susijusių su išmokėtų sumų apskaičiavimu ir patvirtinimu; pažymi, kad buvo visiškai pasitikima iš nacionalinių finansavimo institucijų gautais išankstinio finansavimo mokėjimų ir sąnaudų patvirtinimo sertifikatais ir kad nebuvo atliekamos jokios kitos patikros deklaruotų išlaidų teisėtumui ir tvarkingumui užtikrinti;

                  10.

                  pastebi, kad su projektais susijusių prašymų apmokėti išlaidas ex post audito įgaliojimai visiškai perduoti valstybėms narėms; tačiau mano, kad svarbu, jog bendroji įmonė užtikrintų, kad jos narių finansiniai interesai būtų tinkamai apsaugoti ir kad pagrindinės operacijos būtų teisėtos ir tvarkingos; todėl laikosi nuomonės, kad bendrajai įmonei kils sunkumų siekiant užtikrinti, jog jos narių finansiniai interesai būtų tinkamai apsaugoti ir kad pagrindinės operacijos būtų teisėtos ir tvarkingos; ragina bendrąją įmonę persvarstyti savo strategiją dėl prašymų apmokėti išlaidas ex post audito ir informuoti biudžeto įvykdymą tvirtinančią instituciją apie taikomą mechanizmą, kuriuo užtikrinama atitiktis steigimo Reglamento (EB) Nr. 72/2008 12 straipsnio nuostatoms;

                  11.

                  pastebi, kad bendrosios įmonės apskaitos pareigūnas patvirtino finansines ir apskaitos sistemas (ABAC ir SAP); tačiau pažymi, kad nebuvo patvirtintos pagrindinės veiklos procedūros, ypač procedūra, pagal kurią teikiama finansinė informacija apie išlaidų deklaracijų, gautų iš nacionalinių institucijų, patvirtinimą ir apmokėjimą; prašo, kad bendroji įmonė informuotų biudžeto įvykdymą tvirtinančią instituciją apie pagrindinės veiklos procedūrų tvirtinimo eigą;

                  12.

                  atkreipia dėmesį į Audito Rūmų išvadą, kad, atsižvelgus į jos dydį ir tikslus, bendrojoje įmonėje užtikrinamas tinkamas IT sistemos valdymo lygis ir praktika; tačiau pažymi, kad vėluojama užtikrinti IT strateginio planavimo ciklą, duomenų klasifikavimą pagal konfidencialumo bei vientisumo reikalavimus ir parengti oficialų veiklos atkūrimo po ekstremaliųjų įvykių planą; ragina bendrąją įmonę ištaisyti padėtį ir pateikti biudžeto įvykdymą tvirtinančiai institucijai atnaujintą ataskaitą šiuo klausimu;

         Vidaus auditas

                  13.

                  pažymi, kad bendrosios įmonės finansų taisyklės dar nebuvo pakeistos siekiant įtraukti nuostatą dėl Komisijos vidaus auditoriaus įgaliojimų, susijusių su visu bendru biudžetu;

                  14.

                  tačiau pažymi, kad bendrosios įmonės valdančioji taryba patvirtino Komisijos vidaus audito tarnybos užduočių chartiją;

         Vėlai suteiktas finansinis savarankiškumas

                  15.

                  pakartoja, kad bendroji įmonė buvo įsteigta 2008 m. vasario mėn., bet savarankišką veiklą pradėjo 2010 m. liepos mėn.; išreiškia didelį susirūpinimą dėl to, kad bendroji įmonė panaudojo ketvirtadalį jos numatytos gyvavimo trukmės (iki 2017 m. gruodžio 31 d.) savo finansiniam savarankiškumui pasiekti; pažymi, kad tik po 2010 m. rugsėjo mėn., kai Komisija pervedė bendrajai įmonei grynuosius pinigus, kuriais padengti veiklos asignavimai, bendroji įmonė galėjo vykdyti veiklos mokėjimus; tvirtina, kad vis dėlto dėl šių vėlavimų jos dešimties metų veiklos laikotarpis neturėtų būti pratęstas, bet, atsižvelgus į tai, bendrosios įmonės vadovai turėtų būti paskatinti šalinti visus trūkumus ir pasiekti savo tikslus per numatytą dešimties metų laikotarpį;

         Kvietimas teikti pasiūlymus ir projektų valdymas

         2010 m. kvietimas teikti pasiūlymus

                  16.

                  atkreipia dėmesį į bendrosios įmonės informaciją, kad sulaukta didelio atsako į trečiąjį kvietimą teikti pasiūlymus; pažymi, kad finansavimui atrinkta 10 pasiūlymų, tačiau 11 projektų, viršijančių nustatytą ribą, negalėjo būti finansuojami, nes buvo visiškai panaudotas turimas biudžetas;

         2008 ir 2009 m. kvietimai teikti pasiūlymus

                  17.

                  yra itin susirūpinęs dėl lėtos pažangos įgyvendinant pagal pirmąjį (2008 m.) ir antrąjį (2009 m.) kvietimus teikti pasiūlymus atrinktus projektus;

                  18.

                  atsižvelgdamas į bendrosios įmonės 2010 m. metinę veiklos ataskaitą (MVA) pažymi, kad 2010 m. pabaigoje padėtis pirmojo kvietimo teikti pasiūlymus klausimu yra tokia:

                              —

                              šeši (3,6 %) iš 166 partnerių neturėjo nacionalinių susitarimų dėl dotacijų, visų pirma dėl dokumentų tvarkymo po pakeitimų,

                              —

                              15,1 % partnerių (25, didžioji dalis Italijos partnerių) sudarė nacionalinius susitarimus dėl dotacijų, tačiau nepasirašė prisijungimo formos;

                  19.

                  atsižvelgdamas į bendrosios įmonės pastabas patvirtina, kad pagal antrąjį kvietimą teikti pasiūlymus atrinkti projektai įgyvendinami dar lėčiau, juos įgyvendinant iki 2010 m. pabaigos su bendrąja įmone galėjo būti pasirašyti tik šeši susitarimai dėl dotacijų, o kiti penki projektai buvo atidėti dėl šių priežasčių:

                              —

                              trijų projektų koordinatoriai yra iš Italijos, jie vis dar laukia nacionalinio dekreto ir nesutiko, kad juos pakeistų partneriai iš kitų šalių,

                              —

                              SMART projektas buvo pakeistas po to, kai Prancūzija atšaukė finansavimą dėl biudžeto mažinimo priemonių praėjus keliems mėnesiams nuo valstybės institucijų valdybos priimto sprendimo dėl finansavimo,

                              —

                              MIRANDELA projektas jau buvo parengtas pasirašyti, tačiau paskutinę akimirką pakeistas atsakingas asmuo, turintis įgaliojimus pasirašyti;

                  20.

                  atsižvelgdamas į MVA konstatuoja, kad nuo programos įgyvendinimo pradžios iki 2010 m. pabaigos bendroji įmonė atliko daugiau kaip 300 dotacijų mokėjimų, kurių bendra suma – 9 800 000 EUR; pažymi, kad, bendrosios įmonės nuomone, sutarčių ir mokėjimų padėtis yra nepriimtina todėl įmonė nusprendė imtis šių veiksmų:

                              —

                              užtikrinti, kad proceso dalyviai žinotų procedūras,

                              —

                              paaiškinti įvykių seką ir keitimąsi informacija, kuris turi vykti su nacionalinėmis finansavimo institucijomis,

                              —

                              nustatyti veiksmus, kurių reikia imtis, ir paspartinti procedūras,

                              —

                              stebėti pažangą apsilankant nacionalinėse institucijose, siekiant persvarstyti padėtį arba paaiškinti procedūras;

                  21.

                  ragina bendrąją įmonę pateikti biudžeto įvykdymą tvirtinančiai institucijai:

                              —

                              naujausią ataskaitą dėl esamos padėties, susijusios su įgyvendinant projektus, finansuojamus pagal pirmąjį ir antrąjį kvietimus teikti pasiūlymus, daroma pažanga sudarant sutartis ir vykdant mokėjimus,

                              —

                              priemonių, kurių imtasi siekiant paspartinti sutarčių sudarymą ir mokėjimų atlikimo procesą, ir jas taikant pasiektos pažangos vertinimo ataskaitą,

                              —

                              naujausią ataskaitą dėl esamos projektų, finansuojamų pagal trečiąjį kvietimą teikti pasiūlymus, padėties sudarant sutartis ir vykdant mokėjimus;

         Veikla

                  22.

                  atsižvelgdamas į MVA pažymi, kad 2010 m. gruodžio 16 d. patvirtinta Komisijos ataskaita dėl pirmo tarpinio ARTEMIS ir ENIAC jungtinių technologijų iniciatyvų vertinimo;

                  23.

                  pabrėžia, kad tarpinio vertinimo ataskaitoje bendrajai įmonei pateiktos trys rekomendacijos:

                              —

                              siekdama išspręsti nesąžiningo pasipelnymo problemą bendroji įmonė turėtų sukurti sistemą, pagal kurią kiekvienas pagalbos gavėjas, kuris nėra narys, sumoka dalį Sąjungai mokamo įnašo kaip mokestį už bendrosios įmonės išlaidas,

                              —

                              turėtų būti pakeisti vertinimo ir atrankos procesai, kad projektai, kuriems teikiama parama, labiau atitiktų programos strateginius europinius tikslus,

                              —

                              valstybės narės ir pramonės asociacijos turėtų bendradarbiauti, siekdamos nustatyti procesus, pagal kuriuos galimiems pasiūlymų teikėjams galima būtų nedelsiant teikti konstruktyvius atsiliepimus apie atitinkamas jų galimybes gauti paramą,

                        prašo, kad bendroji įmonė informuotų biudžeto įvykdymą tvirtinančią instituciją apie priemones, kurių imtasi atsižvelgiant į pirmo tarpinio vertinimo išvadas;

                  24.

                  pažymi, kad, bendrosios įmonės nuomone, pernelyg žemas jos veiklos biudžeto išlaidų lygis yra svarbiausia problema, daranti neigiamą poveikį jos gebėjimui vykdyti savo užduotis; pažymi, kad todėl 2010 m. bendroji įmonė nustatė veiksmus, kurie paskatintų teigiamus padėties pokyčius, įskaitant:

                              —

                              skatinimą nustatyti strateginiu požiūriu svarbius projektus,

                              —

                              nacionalinių programų, kurias būtų naudinga įgyvendinti Europos mastu, nustatymą,

                              —

                              papildomų nacionalinių finansavimo institucijų įtraukimą,

                              —

                              finansavimo paskirstymo Eureka klasteriui CATRENE ir bendrajai įmonei optimizavimą;

                        ragina bendrąją įmonę pranešti biudžeto įvykdymą tvirtinančiai institucijai apie šių veiksmų įgyvendinimo pažangą ir pasiektus rezultatus;

                  25.

                  atkreipia dėmesį į Komisijos pasiūlymą įsteigti specialiąją programą, kuria įgyvendinama bendroji mokslinių tyrimų ir inovacijų programa „Horizontas 2020“ (2014–2020 m.), kuriuo Komisija siūlo galimybę sujungti ARTEMIS ir bendrąją įmonę ENIAC į vieną iniciatyvą ir galimybę įsteigti naujas bendrąsias įmones įgyvendinant „Horizontas 2020“ dalį „Visuomenės uždaviniai“; ragina Komisiją teikti biudžeto įvykdymą tvirtinančiai institucijai informaciją šiuo klausimu;

         Susitarimo su priimančiąja valstybe stoka

                  26.

                  dar kartą pažymi, kad bendroji įmonė turėtų skubiai su Belgija sudaryti susitarimą dėl priėmimo, kuriame būtų aptartas patalpų suteikimas, privilegijos ir imunitetai bei kita parama, kurią Belgija jai teiktų, kaip numatyta jos steigimo Reglamente (EB) Nr. 72/2008;

         Horizontaliojo pobūdžio pastabos dėl bendrųjų įmonių

                  27.

                  pabrėžia, kad iki šiol Komisija, remdamasi Sutarties dėl Europos Sąjungos veikimo 187 straipsniu, yra įsteigusi septynias bendrąsias įmones; pažymi, kad šešios bendrosios įmonės (IMI, ARTEMIS, ENIAC, „Švarus dangus“, FCH ir ITER-F4E) susijusios su Mokslinių tyrimų ir inovacijų generalinio direktorato ir Informacinės visuomenės ir žiniasklaidos generalinio direktorato mokslinių tyrimų sritimis, o vienai bendrajai įmonei patikėta kurti naują oro eismo valdymo sistemą (SESAR) transporto srityje, jos veiklą prižiūri Mobilumo ir transporto generalinis direktoratas;

                  28.

                  pažymi, kad orientacinė išteklių suma, kurios, manoma, reikės bendrosioms įmonėms per jų veiklos laikotarpį, yra 21 793 000 000 EUR;

                  29.

                  pažymi, kad visa Sąjungos įnašo suma, kurios, manoma, reikės bendrosioms įmonėms per jų veiklos laikotarpį, yra 11 489 000 000 EUR;

                  30.

                  pažymi, kad per 2010 finansinius metus visas Sąjungos įnašas į bendrųjų įmonių biudžetą sudarė 505 000 000 EUR;

                  31.

                  ragina Komisiją biudžeto įvykdymą tvirtinančiai institucijai kasmet teikti konsoliduotą informaciją apie iš bendrojo Sąjungos biudžeto kiekvienai bendrajai įmonei skiriamą bendrą metinį finansavimą, kad būtų užtikrintas Sąjungos lėšų panaudojimo skaidrumas bei aiškumas ir atkurtas Europos mokesčių mokėtojų pasitikėjimas;

                  32.

                  pritaria, kad į ARTEMIS iniciatyvos metinės veiklos ataskaitą būtų įtraukta informacija apie jos vykdomų projektų stebėseną ir peržiūrą; mano, kad tokios praktikos turėtų laikytis kitos bendrosios įmonės;

                  33.

                  primena, kad bendrosios įmonės yra viešojo ir privačiojo sektoriaus partnerystė, todėl paprastai viešieji ir privatieji interesai yra susipynę; mano, kad, atsižvelgiant į aplinkybes, nereikėtų atmesti interesų konfliktų galimybės, bet reikėtų tokį konfliktą tinkamai spręsti; todėl ragina bendrąsias įmones biudžeto įvykdymą tvirtinančiai institucijai pranešti apie atitinkamose jų struktūrose egzistuojančius tikrinimo mechanizmus, kad būtų galima tinkamai valdyti interesų konfliktus ir užkirsti jiems kelią;

                  34.

                  pažymi, kad bendrosios įmonės yra gana nedidelės ir geografiškai sutelktos struktūros, išskyrus ITER įgyvendinimo ir branduolių sintezės energetikos vystymo bendrąją įmonę; todėl mano, kad, kai įmanoma, jos turėtų sutelkti savo išteklius;

                  35.

                  ragina Audito Rūmus biudžeto įvykdymą tvirtinančiai institucijai teikti informaciją apie tai, kokių priemonių imtasi dėl pastabų, kurias kiekvienai bendrajai įmonei jie pateikė atitinkamame savo pranešime dėl 2011 finansinių metų ataskaitos;

                  36.

                  ragina Audito Rūmus per pagrįstą laikotarpį Parlamentui pateikti specialiąją ataskaitą dėl bendrųjų įmonių įsteigimo pridėtinės vertės veiksmingai vykdant Sąjungos mokslinius tyrimus, technologinę plėtrą ir demonstracines programas; taip pat pažymi, kad į tą ataskaitą turėtų būti įtrauktas bendrųjų įmonių įsteigimo veiksmingumo vertinimas.

         (1)  OL C 368, 2011 12 16, p. 48.

         (2)  OL L 248, 2002 9 16, p. 1.

         (3)  OL L 30, 2008 2 4, p. 21.

         (4)  OL L 357, 2002 12 31, p. 72.


title: 2011/209/ES: 2011 m. vasario 28 d. Tarybos sprendimas dėl Jungtinių Amerikos Valstijų ir Europos Sąjungos bendradarbiavimo memorandumo NAT-I-9406 pasirašymo Sąjungos vardu ir laikino taikymo#Jungtinių Amerikos Valstijų ir Europos Sąjungos bendradarbiavimo memorandumas NAT-I-9406

text:
5.4.2011

               LT

               Europos Sąjungos oficialusis leidinys

               L 89/1

         TARYBOS SPRENDIMAS
   2011 m. vasario 28 d.
   dėl Jungtinių Amerikos Valstijų ir Europos Sąjungos bendradarbiavimo memorandumo NAT-I-9406 pasirašymo Sąjungos vardu ir laikino taikymo
   (2011/209/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Vadovaudamasi 2009 m. spalio 9 d. Tarybos sprendimu, kuriuo Komisija įgaliota pradėti derybas, Komisija Sąjungos vardu derėjosi dėl Jungtinių Amerikos Valstijų ir Europos Sąjungos bendradarbiavimo memorandumo NAT-I-9406 (toliau – memorandumas) civilinės aviacijos mokslinių tyrimų ir plėtros srityje ir jo 1 priedo dėl bendradarbiavimo siekiant užtikrinti visuotinę SESAR ir NEXTGEN sąveiką.

               (2)

               Memorandumas ir 1 priedas parafuoti 2010 m. birželio 18 d.

               (3)

               Memorandumas ir 1 priedas turėtų būti pasirašyti ir laikinai taikomi tol, kol bus užbaigtos memorandumo sudarymui būtinos procedūros.

               (4)

               Reikia nustatyti Sąjungos dalyvavimo veikloje, kurią vykdo memorandumu įsteigiamas Jungtinis komitetas, ginčų sprendimo, taip pat memorandumo priedų ir priedėlių galiojimo nutraukimo procedūrinę tvarką,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Jungtinių Amerikos Valstijų ir Europos Sąjungos bendradarbiavimo memorandumo NAT-I-9406 ir jo 1 priedo pasirašymas su sąlyga, kad memorandumas bus sudarytas.
   Memorandumo ir 1 priedo tekstai pridedami prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti memorandumą ir jo 1 priedą.
   3 straipsnis
   Kol memorandumas įsigalios, jį Sąjunga laikinai taiko nuo jo pasirašymo dienos.
   4 straipsnis
   1.   Komisija, padedama valstybių narių atstovų, atstovauja Sąjungai memorandumo III straipsniu įsteigtame Jungtiniame komitete.
   2.   Pasikonsultavusi su Tarybos paskirtu specialiu komitetu, Komisija nustato poziciją, kurios turi laikyti Sąjunga Jungtiniame komitete, be kita ko, dėl:

               a)

               papildomų memorandumo priedų ir jų priedėlių priėmimo;

               b)

               memorandumo priedų ir jų priedėlių pakeitimų priėmimo.

         5 straipsnis
   Komisija gali imtis visų reikiamų veiksmų pagal memorandumo II straipsnio B dalį, IV, V, VII ir VIII straipsnius.
   6 straipsnis
   Komisija atstovauja Sąjungai pagal memorandumo XI straipsnį surengtose konsultacijose.
   7 straipsnis
   Komisija reguliariai informuoja Tarybą apie memorandumo įgyvendinimą.

      Priimta Briuselyje 2011 m. vasario 28 d.

            Tarybos vardu

            Pirmininkas

         FELLEGI T.

      VERTIMAS
      Jungtinių Amerikos Valstijų ir Europos Sąjungos
      BENDRADARBIAVIMO MEMORANDUMAS NAT-I-9406

      KADANGI Jungtinės Amerikos Valstijos ir Europos Sąjunga siekia bendro tikslo – skatinti ir vystyti bendradarbiavimą civilinės aviacijos mokslinių tyrimų ir plėtros srityje; ir
      KADANGI toks bendradarbiavimas taps paskata Jungtinėse Amerikos Valstijose ir Europos Sąjungoje vystyti civilinę aeronautiką ir didinti jos saugą;
      TODĖL Jungtinės Amerikos Valstijos ir Europos Sąjunga (toliau kartu – Šalys, pavieniui – Šalis) susitaria vykdyti bendras programas, laikydamosi šių sąlygų:

         I   straipsnis

         Tikslas

                  A.

                  Šiuo bendradarbiavimo memorandumu, įskaitant jo priedus ir priedėlius (toliau – memorandumas), nustatomos dvišalio bendradarbiavimo siekiant skatinti ir vystyti civilinės aviacijos mokslinius tyrimus ir plėtrą sąlygos. Šiuo tikslu Šalys, jei turi asignuotų lėšų ir kitų reikiamų išteklių, gali skirti darbuotojų, išteklių ir teikti susijusias paslaugas, kad būtų bendradarbiaujama šio memorandumo prieduose ir priedėliuose nustatytu mastu.

                  B.

                  Šio memorandumo tikslus galima pasiekti bendradarbiaujant bet kurioje iš šių sričių:

                              1)

                              keitimosi informacija, susijusia su programomis ir projektais, mokslinių tyrimų rezultatais ar leidiniais;

                              2)

                              bendrų tyrimų vykdymo;

                              3)

                              mokslinių tyrimų ir plėtros programų, taip pat projektų koordinavimo ir vykdymo bendromis pastangomis;

                              4)

                              mokslinių ir techninių darbuotojų mainų;

                              5)

                              keitimosi moksliniams tyrimams ir suderinamumo tyrimams skirtais specialiais įrenginiais, programine įranga ir sistemomis;

                              6)

                              bendro simpoziumų ar konferencijų organizavimo; ir

                              7)

                              dvišalių konsultacijų siekiant atitinkamose tarptautinėse įstaigose imtis suderintų veiksmų.

                  C.

                  Laikydamosi galiojančių įstatymų, kitų teisės aktų ir politikos (su galimais daliniais pakeitimais ar pakeitimais), Šalys kuo aktyviau skatina dalyvius įsitraukti į pagal šį memorandumą vykdomą bendradarbiavimo veiklą ir taip siekia užtikrinti vienodas galimybes dalyvauti jų mokslinių tyrimų ir plėtros veikloje. Šalys skatina dalyvius įsitraukti į bendradarbiavimo veiklą, kuri vykdoma remiantis abipusiškumo principu ir laikantis šių principų:

                              1)

                              abipusės naudos;

                              2)

                              vienodų galimybių dalyvauti bendradarbiavimo veikloje;

                              3)

                              nešališko ir sąžiningo elgesio;

                              4)

                              laiku vykdomo keitimosi informacija, kuri gali turėti įtakos bendradarbiavimo veiklai; ir

                              5)

                              skaidrumo.

                  D.

                  Tokia bendradarbiavimo veikla vykdoma laikantis II straipsnyje apibrėžtų konkrečių priedų ir priedėlių.

         II   straipsnis

         Įgyvendinimas

                  A.

                  Šis memorandumas įgyvendinamas vadovaujantis konkrečiais jo priedais ir priedėliais. Tuose prieduose ir priedėliuose prireikus apibūdinamas bendradarbiavimo konkrečioje srityje ar konkrečiu tikslu pobūdis ir trukmė, požiūris į intelektinę nuosavybę, atsakomybė, finansavimas, sąnaudų paskirstymas ir kiti susiję klausimai. Jeigu priedo ar priedėlio nuostata neatitinka šio memorandumo nuostatos, viršenybę turi memorandumo nuostata, nebent aiškiai nustatyta kitaip.

                  B.

                  Jungtinių Amerikos Valstijų ir Europos Sąjungos atstovai periodiškai susitinka, kad:

                              1)

                              aptartų pasiūlymus imtis naujos bendradarbiavimo veiklos; ir

                              2)

                              apžvelgtų, kaip vykdoma veikla, kurios imtasi pagal šio memorandumo priedą ar priedėlį.

                  C.

                  Pagal šį memorandumą vykdomą bendradarbiavimo veiklą Jungtinių Amerikos Valstijų Vyriausybės vardu koordinuoja ir palankesnes sąlygas jai vykdyti sudaro Federalinė aviacijos administracija, o Europos Sąjungos vardu – Europos Komisija.

                  D.

                  Koordinuoti ir valdyti šio memorandumo taikymą paskirtos tarnybos, kurioms turėtų būti teikiami visi prašymai teikti paslaugas pagal šį memorandumą:

                              1.

                              Jungtinėse Amerikos Valstijose:

                                          Federal Aviation Administration

                                          Office of International Aviation

                                          Wilbur Wright Bldg., 6th Floor, East

                                          600 Independence Ave., SW

                                          Washington DC 20591

                                          USA

                                          Telefonas +1 2023858900

                                          Faksas +1 2022675032

                              2.

                              Europos Sąjungoje:

                                          European Commission

                                          Directorate-General for Mobility and Transport

                                          Directorate for Air Transport

                                          1040 Brussels

                                          BELGIUM

                                          Telefonas +32 22968430

                                          Faksas +32 22968353

                  E.

                  Konkrečiai veiklai skirtų techninių programų ryšiai nustatomi vadovaujantis šio memorandumo priedais ir priedėliais.

         III   straipsnis

         Vykdomasis valdymas

                  A.

                  Šalys įsteigia Jungtinį komitetą, kuris turi užtikrinti veiksmingą šio memorandumo taikymą; jis reguliariai rengia posėdžius, kad įvertintų, ar memorandumas įgyvendinamas veiksmingai.

                  B.

                  Jungtinį komitetą sudaro šie atstovai:

                              1)

                              Jungtinių Amerikos Valstijų – Federalinė aviacijos administracija (FAA, viena iš pirmininkaujančiųjų); ir

                              2)

                              Europos Sąjungos – Europos Komisija (viena iš pirmininkaujančiųjų), kuriai padeda Europos Sąjungos valstybių narių atstovai.

                  C.

                  Konkretiems klausimams spręsti Jungtinis komitetas gali kviesti dalyvauti atitinkamų sričių specialistus. Jungtinis komitetas gali įkurti technines darbo grupes ir prižiūrėti jų, taip pat konkrečiais priedais ir priedėliais įsteigtų komitetų ir grupių veiklą. Jungtinis komitetas parengia ir patvirtina vidaus valdymo tvarką.

                  D.

                  Visi Jungtinio komiteto sprendimai priimami abiejų Šalių, kurios sudaro Jungtinį komitetą, bendru sutarimu. Šie sprendimai pateikiami raštu ir pasirašomi Šalių atstovų Jungtiniame komitete.

                  E.

                  Jungtinis komitetas gali svarstyti visus su šio memorandumo ir jo priedų bei priedėlių taikymu susijusius klausimus. Visų pirma jis yra atsakingas už:

                              1)

                              sąlygų sudarymą šio memorandumo ir jo priedų bei priedėlių taikymo srityje diskutuoti dėl:

                                          a)

                                          klausimų, kurių gali kilti, ir pokyčių, kurie gali turėti įtakos šio memorandumo ir jo priedų bei priedėlių įgyvendinimui;

                                          b)

                                          bendro požiūrio į naujų technologijų ir procedūrų diegimą, mokslinių tyrimų ir vertinimo programas, taip pat į kitas sritis, kuriomis suinteresuotos abi Šalys; ir

                                          c)

                                          bet kurios iš Šalių reglamentų ir kitų teisės aktų projektų, galinčių turėti įtakos kitos Šalies interesams, šio memorandumo ir jo priedų bei priedėlių taikymo srityje;

                              2)

                              prireikus, papildomų šio memorandumo priedų ir jų priedėlių priėmimą;

                              3)

                              prireikus, šio memorandumo priedų ir jų priedėlių pakeitimų priėmimą; ir

                              4)

                              prireikus, pasiūlymų Šalims dėl kitų šio memorandumo pakeitimų pateikimą.

         IV   straipsnis

         Darbuotojų mainai

      Šalys gali vykdyti techninių darbuotojų mainus, jei to reikia šio memorandumo priede ar priedėlyje apibūdintai veiklai vykdyti. Visi tokie mainai vykdomi laikantis šiame memorandume ir jo prieduose bei priedėliuose išdėstytų sąlygų. Techniniai darbuotojai, kuriais keičiasi Šalys, vykdo priede arba priedėlyje nurodytą veiklą. Abipusiu sutarimu tokie techniniai darbuotojai gali būti Jungtinių Amerikos Valstijų ar Europos Sąjungos agentūrų arba rangovų darbuotojai.

         V   straipsnis

         Įrangos nuomos tvarka

      Viena Šalis (šalis nuomotoja) gali pagal šio memorandumo priedą ar priedėlį nuomoti įrangą kitai Šaliai (šaliai nuomininkei). Jei priede ar priedėlyje nenurodyta kitaip, nuomojant įrangą taikomos šios bendrosios nuostatos:

                  A.

                  Šalis nuomotoja nustato nuomojamos įrangos vertę.

                  B.

                  Šalis nuomininkė saugoti ir laikyti įrangą perima priede ar priedėlyje Šalių nustatytame šalies nuomotojos objekte. Šalis nuomininkė įrangą saugo ir laiko tol, kol ta įranga pagal H dalį grąžinama šaliai nuomotojai.

                  C.

                  Šalis nuomininkė savo lėšomis perveža įrangą į priede ar priedėlyje Šalių nustatytą objektą.

                  D.

                  Šalys bendradarbiauja, siekdamos gauti eksporto licencijas ir kitus dokumentus, kurių reikia įrangai vežti.

                  E.

                  Už įrangos sumontavimą objekte, kurį priede ar priedėlyje nustato Šalys, atsakinga šalis nuomininkė. Prireikus, šalis nuomotoja padeda šaliai nuomininkei sumontuoti Šalių sutartomis sąlygomis išnuomotą įrangą.

                  F.

                  Nuomos laikotarpiu šalis nuomininkė įrangą tinkamai eksploatuoja ir prižiūri, užtikrina, kad įranga visada būtų tinkama naudoti, ir leidžia šaliai nuomotojai bet kuriuo priimtinu metu atlikti patikrinimą.

                  G.

                  Šalis nuomotoja padeda šaliai nuomininkei rasti įprastų detalių ir specialių dalių, kurių šaliai nuomininkei gauti sunku, tiekėjus.

                  H.

                  Pasibaigus šio memorandumo, atitinkamo jo priedo ar priedėlio galiojimui, nutraukus memorandumo, jo priedo ar priedėlio galiojimą arba baigus naudotis įranga, šalis nuomininkė savo lėšomis grąžina įrangą šaliai nuomotojai.

                  I.

                  Jeigu pagal šį memorandumą išnuomota įranga, kurią šalis nuomininkė perėmė saugoti ir laikyti, prarandama ar sugadinama, šalies nuomotojos nuožiūra šalis nuomininkė įrangą sutaiso arba atlygina šaliai nuomotojai už prarastą ar sugadintą įrangą tiek, kiek ta įranga verta (kaip pagal A dalį nustatė šalis nuomotoja).

                  J.

                  Įranga, kuria keičiamasi pagal šį memorandumą, naudojama tik mokslinių tyrimų, plėtros ir patvirtinimo tikslais ir jokiu būdu nenaudojama vykdant aktyvią civilinės aviacijos veiklą ar kitais su veikla susijusiais tikslais.

                  K.

                  Technologijos, įranga ar kiti elementai pagal šį memorandumą perduodami laikantis Šalių taikomų teisės aktų ir politikos.

         VI   straipsnis

         Finansavimas

                  A.

                  Jei šio memorandumo priede ar priedėlyje nenurodyta kitaip, kiekviena Šalis padengia pagal šį memorandumą savo vykdomos veiklos išlaidas.

                  B.

                  Kad šią bendradarbiavimo programą būtų galima identifikuoti, Jungtinės Amerikos Valstijos memorandumui priskyrė numerį NAT-I-9406; šis numeris nurodomas visoje su šiuo memorandumu susijusioje korespondencijoje.

         VII   straipsnis

         Informacijos atskleidimas

                  A.

                  Išskyrus atvejus, kai to reikalaujama taikomoje teisėje arba išankstiniu rašytiniu Šalių susitarimu, nė viena Šalis jokios informacijos ar medžiagos, susijusios su užduotimis arba programomis, dėl kurių susitarta pagal šį memorandumą ir jo priedus bei priedėlius, neatskleidžia trečiosioms šalims, išskyrus i) tokias užduotis atliekančius arba tokiose programose dalyvaujančius rangovus ar subrangovus, jei tokios informacijos ar medžiagos reikia toms užduotims atlikti ir toms programoms įgyvendinti; arba ii) kitas Šalių valdžios institucijas.

                  B.

                  Jeigu viena iš Šalių sužino, kad pagal savo įstatymus ar kitus teisės aktus negalės (arba gali pagrįstai numatyti, kad negalės) laikytis šio straipsnio nuostatų dėl informacijos neatskleidimo, ji nedelsdama ir anksčiau, nei informacija atskleidžiama, apie tai praneša kitai Šaliai. Tuomet Šalys konsultuojasi, kad nustatytų tinkamą veiksmų planą.

         VIII   straipsnis

         Intelektinės nuosavybės teisės

                  A.

                  Šalis, kuri kitai Šaliai šio memorandumo priede ar priedėlyje nustatytomis sąlygomis perduoda intelektinę nuosavybę (šiame memorandume tai yra tyrimai, ataskaitos, duomenų bazės, programinė įranga, praktinė patirtis, techninė ir neskelbtina komercinė informacija, duomenys ir įrašai, taip pat susiję dokumentai ir medžiaga, neatsižvelgiant į tai, kokia forma ar kokioje laikmenoje jie įrašyti), išsaugo tokias pačias intelektinės nuosavybės teises, kokias turėjo mainų metu. Dokumentą ar kitą intelektinę nuosavybę pagal šio memorandumo priedą ar priedėlį perduodanti Šalis prireikus aiškiai pažymi, kad tas dokumentas ar kita intelektinė nuosavybė yra konfidencialus, kad jo nuosavybės teisės saugomos arba kad tai komercinė paslaptis.

                  B.

                  Jei šio memorandumo priede ar priedėlyje nenurodyta kitaip, Šalis, kuri iš kitos Šalies pagal šį memorandumą gauna intelektinę nuosavybę:

                              1)

                              dėl intelektinės nuosavybės gavimo iš kitos Šalies į ją neįgyja jokių nuosavybės teisių; ir

                              2)

                              iš anksto negavusi rašytinio kitos Šalies sutikimo, neatskleidžia intelektinės nuosavybės informacijos trečiajai šaliai, išskyrus su šio memorandumo priedu ar priedėliu susijusioje programoje dalyvaujančius rangovus ar subrangovus. Jeigu informacija atskleidžiama programoje dalyvaujančiam rangovui ar subrangovui, informaciją atskleidžianti Šalis:

                                          a)

                                          užtikrina, kad rangovas ar subrangovas intelektine nuosavybe naudotųsi tik taikomame priede ar priedėlyje nustatytais tikslais; ir

                                          b)

                                          uždraudžia rangovui ar subrangovui atskleisti intelektinės nuosavybės informaciją kitoms trečiosioms šalims, nebent kita Šalis iš anksto raštu sutiko, kad informacija būtų atskleidžiama ir kitiems.

                  C.

                  Jei šio memorandumo priede ar priedėlyje nenurodyta kitaip, pagal šį memorandumą ir jo priedus ar priedėlius Šalių kartu sukurtomis intelektinės nuosavybės teisėmis Šalys naudojasi bendrai.

                              1.

                              Kiekvienai Šaliai suteikiama neišimtinė neatšaukiama teisė visose šalyse tokią intelektinę nuosavybę atgaminti, ja remiantis rengti susijusius darbus, ją viešai platinti ir versti, jeigu toks atgaminimas, rengimas, platinimas ir vertimas neturi įtakos kitos Šalies intelektinės nuosavybės teisių apsaugai. Kiekviena Šalis ar už įgyvendinimą atsakingos jos institucijos turi teisę peržiūrėti vertimą prieš jį viešai platinant.

                              2.

                              Visuose bendradarbiaujant pagal šį memorandumą ir jo priedus ar priedėlius tiesiogiai parengtuose ir viešai platinamuose mokslo ir technikos žurnalų straipsniuose, taip pat mokslinėse ataskaitose ir knygose, kurių nuosavybės teisės nėra saugomos, nurodomos atitinkamo kūrinio autorių pavardės, nebent autorius aiškiai atsisako būti nurodytas.

                  D.

                  Jeigu viena iš Šalių nesutinka, kad pagal šio memorandumo priedą ar priedėlį kitos Šalies perduodamas dokumentas ar kita intelektinė nuosavybė būtų laikomas konfidencialiu, jo nuosavybės teisės būtų saugomos arba jis būtų laikomas susijusiu su komercine paslaptimi, šiam klausimui aptarti ji prašo surengti konsultacijas su kita Šalimi. Konsultacijos gali būti rengiamos kartu su Jungtinio komiteto arba kitų komitetų, kurie gali būti įsteigti pagal šio memorandumo priedą ar priedėlį, posėdžiu.

         IX   straipsnis

         Imunitetas ir atsakomybė

                  A.

                  Su veikla, vykdoma pagal šį memorandumą, susijusius imuniteto ir atsakomybės klausimus Šalys prireikus aptaria atitinkamame priede ar priedėlyje.

                  B.

                  Šalys sutaria, kad bet kuri veikla, kurios imtasi pagal šį memorandumą ir jo priedus ar priedėlius, būtų vykdoma laikantis deramo profesinio atidumo principų ir kad būtų imamasi visų pagrįstų priemonių siekiant kuo labiau sumažinti trečiosioms šalims galinčių kilti pavojų ir laikytis visų saugos ir priežiūros reikalavimų.

         X   straipsnis

         Pakeitimai

                  A.

                  Šalys gali iš dalies pakeisti šį memorandumą ir jo priedus ar priedėlius. Bet kurį tokį pakeitimą Šalys išsamiai dokumentuoja abiejų Šalių pasirašytu rašytiniu susitarimu.

                  B.

                  Jungtinio komiteto patvirtinti šio memorandumo priedų ar priedėlių pakeitimai įsigalioja pagal šio memorandumo III straipsnio D dalį priimtu Jungtinio komiteto sprendimu, kurį Šalių vardu pasirašo Jungtiniam komitetui kartu pirmininkaujantys jo nariai.

         XI   straipsnis

         Ginčų sprendimas

      Visus ginčus dėl šio memorandumo arba jo priedų ar priedėlių aiškinimo arba taikymo Šalys sprendžia tarpusavio konsultacijose. Tarptautiniam tribunolui ar trečiajai šaliai tokių ginčų spręsti Šalys neperduoda.

         XII   straipsnis

         Įsigaliojimas ir galiojimo nutraukimas

                  A.

                  Iki jo įsigaliojimo šis memorandumas laikinai taikomas nuo pasirašymo dienos.

                  B.

                  Šis memorandumas įsigalioja, kai Šalys raštu praneša viena kitai, kad jų atitinkamos vidaus procedūros, reikalingos, kad šis memorandumas įsigaliotų, yra baigtos, ir galioja tol, kol jo galiojimas nutraukiamas.

                  C.

                  Šiam memorandumui įsigaliojus Jungtinio komiteto priimtas bet kuris atskiras priedas ar priedėlis įsigalioja pagal šio memorandumo III straipsnio D dalį priimtu Jungtinio komiteto sprendimu, kurį Šalių vardu pasirašo Jungtiniam komitetui kartu pirmininkaujantys jo nariai.

                  D.

                  Prieš šešiasdešimt (60) dienų raštu įspėjusi kitą Šalį, bet kuri Šalis gali bet kuriuo metu nutraukti šio memorandumo arba jo priedų ar priedėlių galiojimą. Šio memorandumo galiojimo nutraukimas neturi įtakos pagal V, VII, VIII ir IX straipsnius nustatytoms Šalių teisėms ir įpareigojimams. Nutraukus šio memorandumo arba jo priedų ar priedėlių galiojimą, kiekviena Šalis turi šimtą dvidešimt (120) dienų veiklai užbaigti. Nutraukus šio memorandumo galiojimą, nutraukiamas ir visų pagal šį memorandumą Šalių sudarytų priedų ir priedėlių galiojimas.

         XIII   straipsnis

         Įgaliojimas

      Jungtinės Amerikos Valstijos ir Europos Sąjunga sutinka su šio memorandumo nuostatomis ir sutikimą patvirtina tinkamai įgaliotų jų atstovų parašais.

         Priimta du tūkstančiai vienuoliktų metų kovo trečią dieną Budapešte.

               Jungtinių Amerikos Valstijų vardu

               Europos Sąjungos vardu

         1 PRIEDAS
         JUNGTINIŲ AMERIKOS VALSTIJŲ IR EUROPOS SĄJUNGOS BENDRADARBIAVIMO MEMORANDUMO NAT-I-9406 BENDRADARBIAVIMAS SIEKIANT UŽTIKRINTI VISUOTINĘ SESAR IR NEXTGEN SĄVEIKĄ
         KADANGI SESAR ir NextGen yra atitinkamai Europos Sąjungos ir Jungtinių Amerikos Valstijų vykdomos naujos kartos oro eismo valdymo sistemų kūrimo programos;
         KADANGI SESAR rengimo etapui valdyti 2007 m. vasario 27 d. Tarybos reglamentu (EB) Nr. 219/2007 įsteigta SESAR bendra įmonė;
         TODĖL Jungtinės Amerikos Valstijos ir Europos Sąjunga (toliau kartu – Šalys, pavieniui – Šalis) susitaria:

            I   straipsnis

            Tikslas

         Šiuo priedu siekiama įgyvendinti Jungtinių Amerikos Valstijų ir Europos Sąjungos bendradarbiavimo memorandumą NAT-I-9406 (toliau – memorandumas) tuo tikslu nustatant sąlygas, kurių laikydamosi Šalys užmezga bendradarbiavimą, kad užtikrintų atitinkamų jų oro eismo valdymo modernizavimo programų NextGen ir SESAR visuotinę sąveiką, atsižvelgiant į civilių ir karinių oro erdvės naudotojų interesus.

            II   straipsnis

            Terminų apibrėžtys

         Šiame priede patvirtinimas – per visą rengimo ciklą nustatomas pripažinimas, kad siūlomas sprendimas, įskaitant koncepciją, sistemą ir procedūras, atitinka suinteresuotųjų subjektų poreikius.

            III   straipsnis

            Principai

         Vykdydamos programas NextGen ir SESAR ir laikydamosi memorandumo I straipsnio C dalyje nustatytų principų, Šalys:

                     A.

                     prireikus leidžia viena kitos valdžios ir sektoriaus subjektams dalyvauti jų atitinkamų konsultacinių įstaigų veikloje ir sektoriaus iniciatyvų įgyvendinimo veikloje, laikantis taikomų įstatymų ir kitų teisės aktų, taip pat tokių įstaigų ir iniciatyvų valdymo taisyklių;

                     B.

                     siekia viena kitos atitinkamo sektoriaus suinteresuotiesiems subjektams suteikti galimybių prisidėti prie darbo programų ir gauti informacijos apie lygiavertes mokslinių tyrimų ir plėtros programas ir projektus, taip pat tokių programų ir projektų rezultatus; ir

                     C.

                     naudodamosi šio priedo V straipsniu įsteigto aukšto lygio komiteto paslaugomis, šio priedo papildomuose priedėliuose (toliau – papildomi priedėliai) bendrai nustato sritis, kuriose esama ypatingų galimybių dalyvauti kiekvienos iš Šalių konsultacinių įstaigų veikloje, iniciatyvų įgyvendinimo veikloje, taip pat mokslinių tyrimų programose ir projektuose, visų pirma sritis, kuriose galima prisidėti prie aukšto lygio sistemų apibrėžimo, pavyzdžiui, sąveikos, architektūros apibrėžimo ir techninio pagrindo.

               Aukšto lygio komitetas stebi, kaip įgyvendinamas šis straipsnis, ir prireikus atnaujina papildomus priedėlius.

            IV   straipsnis

            Veiklos mastas

         A.   Veikla vykdoma tokiu mastu, kad būtų prisidedama prie oro eismo valdymo mokslinių tyrimų, plėtros ir patvirtinimo siekiant užtikrinti visuotinę sąveiką. Be kita ko, gali būti vykdoma šio straipsnio 1–5 dalyse išvardyta veikla.
         1.   Horizontaliojo lygmens veikla
         Horizontaliojo lygmens veikla – užduotys, kurios nėra būdingos kuriam nors vienam veiklos ar techninės plėtros aspektui, bet yra susijusios su įvairiais programų SESAR ir NextGen elementais. Ši veikla bendradarbiavimui itin svarbi, nes derinimui ir sąveikai bet koks požiūrių skirtumas gali turėti plataus masto materialinį poveikį. Šioje srityje Šalys numato spręsti klausimus, susijusius su:

                     a)

                     operacijų koncepcija ir planu;

                     b)

                     nuostata dėl atskyrimo;

                     c)

                     planų sudarymu, įskaitant standartizavimą ir reguliavimą siekiant sudaryti palankesnes sąlygas sinchronizuoti įgyvendinimą;

                     d)

                     verslo scenarijų ir investicijų planavimu;

                     e)

                     aplinka;

                     f)

                     techninio pobūdžio veiksmų, skirtų oro eismo valdymo modernizavimo srityje vykdomai pasaulinio masto ir ICAO lygmens standartizavimo veiklai paremti, koordinavimu;

                     g)

                     avionikos veiksmų planų sinchronizavimu ir derinimu siekiant oro erdvės naudotojams užtikrinti didžiausią ekonominį efektyvumą; ir

                     h)

                     koordinuotu techninių ir veiklos pakeitimų, kuriais pasiekiama ir (arba) užtikrinama, kad oro erdvės naudotojų požiūriu operacijos būtų vykdomos sklandžiai, įgyvendinimu.

               2.   Informacijos valdymas
         Pagrindinis informacijos valdymo tikslas – užtikrinti, kad suinteresuotųjų subjektų bendruomenei su oro eismo valdymu susijusi tiksli ir aktuali informacija būtų teikiama laiku, sklandžiai (sąveikiai) ir saugiai, taip pat būtų sudaromos palankios sąlygos sprendimus priimti bendradarbiaujant. Šioje srityje Šalys numato spręsti klausimus, susijusius su:

                     a)

                     visos sistemos informacijos valdymo (angl. System Wide Information Management, SWIM) sąveika;

                     b)

                     oro navigacijos informacijos valdymo (angl. Aeronautical Information Management, AIM) sąveika; ir

                     c)

                     keitimusi meteorologine informacija.

               3.   Trajektorijų valdymas
         Trajektorijų valdymas apima naudojantis ryšiu „oras-oras“ ir „oras-žemė“ vykdomą keitimąsi keturių matmenų (4D) trajektorijų informacija, kuriam užtikrinti būtinas nuoseklus požiūris į terminiją, apibrėžimą ir keitimąsi skrydžio informacija bet kuriuo metu ir visais skrydžio etapais. Šioje srityje Šalys numato spręsti klausimus, susijusius su:

                     a)

                     bendru trajektorijų apibrėžimu ir keitimusi jų informacija;

                     b)

                     skrydžių planavimu ir dinaminiu skrydžio planų naujinimu;

                     c)

                     eismo valdymu (įskaitant trajektorijų integravimą ir numatymą);

                     d)

                     nepilotuojamų orlaivių sistemų integravimu į oro eismo valdymo sistemą; ir

                     e)

                     SESAR ir NextGen operacijų koncepcijų, paslaugų apibrėžčių ir jų taikymo sričių, įskaitant 4D trajektorijų apibrėžimą ir keitimosi formatą, suvienodinimu.

               4.   Ryšiai, navigacija, stebėjimas ir sąveika ore
         Ryšiai, navigacija, stebėjimas ir sąveika ore apima orlaivių įrengimo planavimą ir naudojantis ryšiu „oras-oras“ ir „oras-žemė“ veikiančių sąveikių prietaikų ir sistemų kūrimą. Šioje srityje Šalys numato spręsti klausimus, susijusius su:

                     a)

                     sąveika ore, įskaitant:

                                 i)

                                 susidūrimo ore vengimo sistemą (angl. Airborne Collision Avoidance System, ACAS);

                                 ii)

                                 avionikos veiksmų planą; ir

                                 iii)

                                 naudojantis ryšiu „oras-oras“ ir „oras-žemė“ veikiančias atstumo ore išlaikymo pagalbines sistemas (angl. Airborne Separation Assistance Systems, ASAS);

                     b)

                     ryšiais, įskaitant:

                                 i)

                                 duomenų ryšio paslaugas ir technologijas; ir

                                 ii)

                                 lanksčią ryšių architektūrą;

                     c)

                     navigacija, įskaitant:

                                 i)

                                 veiksmingumo reikalavimais grindžiamą navigaciją (angl. Performance Based Navigation); ir

                                 ii)

                                 Pasaulinės navigacinės palydovų sistemos (angl. Global Navigation Satellite System, GNSS) prietaikas, skirtas skrydžiams ir tūpimui, įskaitant tūpimą naudojantis vertikaliais orientyrais;

                     d)

                     stebėjimu, įskaitant:

                                 i)

                                 automatinio priklausomo stebėjimo (angl. Automatic Dependent Surveillance, ADS) paslaugas ir technologijas; ir

                                 ii)

                                 antžeminį stebėjimą.

               5.   Bendrai vykdomi projektai
         Bendrai vykdomi projektai – ad hoc projektai, kuriems vykdyti Šalių sutarimu būtinas tikslinis koordinavimas ir bendradarbiavimas. Šioje srityje Šalys numato spręsti klausimus, susijusius su:

                     a)

                     Atlanto regiono sąveikos siekiant mažinti teršalų išmetimą iniciatyva (AIRE); ir

                     b)

                     orlaivių stebėjimo ir jų padėties nustatymo virš vandenynų ir atokių regionų tobulinimu.

               B.   Prireikus Šalys, laikydamosi abipusiškumo principo, atskirai arba kartu rengia tarpusavyje keistis skirtas ataskaitas, kuriose aprašomos naudojimo koncepcijos, modeliai, prototipai, vertinimai, patvirtinimo veikla ir lyginamieji tyrimai, susiję su oro eismo valdymo techniniais ir veiklos aspektais. Atliekant vertinimą ir patvirtinimą galima naudotis įvairiomis priemonėmis, pavyzdžiui, modeliavimu ir praktiniu išbandymu.

            V   straipsnis

            Valdymas

         Atsižvelgdamos į turimas lėšas, Šalys parengia ir valdo projektus ir veiklą, taip pat užtikrina, kad pradėta veikla būtų naudinga, vykdoma laiku ir kad ją vykdant būtų siekiama konkrečių rezultatų. Šiuo tikslu nustatyti tokie valdymo lygiai:

                     A.

                     Aukšto lygio komitetas, sudaromas iš vienodo skaičiaus Europos Komisijos, kuriai gali padėti SESAR bendra įmonė, ir Federalinės aviacijos administracijos (toliau – FAA) atstovų.

                                 1.

                                 Aukšto lygio komitetui kartu pirmininkauja po vieną Europos Komisijos ir FAA atstovą. Aukšto lygio komitetas bent kartą per metus rengia posėdį, kad:

                                             a)

                                             įvertintų, kaip bendradarbiaujama vykdant su SESAR ir NextGen susijusią veiklą;

                                             b)

                                             įvertintų pasiektus rezultatus;

                                             c)

                                             remdamasis toliau apibrėžto Koordinavimo komiteto pasiūlymu, priimtų sprendimą pradėti naujus projektus ir veiklą;

                                             d)

                                             priimtų sprendimą dėl pasiūlymų priimti naujų šio priedo priedėlių arba iš dalies keisti esamus ir tą sprendimą perduotų Jungtiniam komitetui patvirtinti pagal memorandumo III straipsnio D dalį;

                                             e)

                                             teiktų nurodymus toliau apibrėžtam Koordinavimo komitetui; ir

                                             f)

                                             stebėtų, kaip įgyvendinamas šio priedo III straipsnis, ir prireikus konsultuotųsi dėl sektoriaus atstovų dalyvavimo mechanizmų arba perduotų klausimus svarstyti memorandumu įsteigtam Jungtiniam komitetui.

                                 2.

                                 Aukšto lygio komitetas nustato savo darbo tvarką; visi sprendimai priimami bendru pirmininkaujančiųjų sutarimu.

                                 3.

                                 Aukšto lygio komitetas atsiskaito memorandumo III straipsniu įsteigtam Jungtiniam komitetui.

                     B.

                     Koordinavimo komitetas, sudaromas iš atitinkamo riboto skaičiaus SESAR bendros įmonės ir FAA oro eismo organizacijos atstovų; ir vieniems, ir kitiems gali padėti ekspertai.

                                 1.

                                 Koordinavimo komitetui kartu pirmininkauja po vieną SESAR bendros įmonės ir FAA oro eismo organizacijos atstovą. Koordinavimo komitetas bent du kartus per metus rengia posėdį, kad:

                                             a)

                                             įvertintų priedėliuose apibrėžtų bendrų projektų ir veiklos vykdymo pažangą;

                                             b)

                                             užtikrintų, kad toliau apibrėžtos darbo grupės veiksmingai įgyvendintų priedėlius;

                                             c)

                                             užtikrintų, kad būtų veiksmingai įgyvendinamas šio priedo III straipsnis;

                                             d)

                                             rengtų ataskaitas Aukšto lygio komitetui; arba

                                             e)

                                             svarstytų Aukšto lygio komitetui teiktinus pasiūlymus, įskaitant pasiūlymus priimti naujų šio priedo priedėlių arba iš dalies keisti esamus.

                                 2.

                                 Koordinavimo komitetas nustato savo darbo tvarką; visi sprendimai priimami bendru pirmininkaujančiųjų sutarimu.

                     C.

                     Darbo grupės, kuriamos priedėliuose aprašytiems konkretiems projektams ar veiklai vykdyti. Kiekviena darbo grupė sudaroma iš atitinkamo riboto skaičiaus narių. Darbo grupės susitinka prireikus, laikosi Koordinavimo komiteto pateiktų nurodymų ir reguliariai jam atsiskaito.

            VI   straipsnis

            Imunitetas ir atsakomybė

         Su veikla, vykdoma pagal šį priedą, susijusius imuniteto ir atsakomybės klausimus Šalys aptaria atitinkamame priedėlyje.

            VII   straipsnis

            Įgyvendinimas

         A.   Visa pagal šį priedą numatoma veikla aprašoma priedėliuose, kurie įsigalioję tampa šio priedo dalimi.
         B.   Visi priedėliai numeruojami iš eilės; juose aprašoma Šalių arba jų paskirtų subjektų vykdytina veikla, įskaitant veiklos vykdymo vietą ir planuojamą trukmę, veiklai vykdyti reikalingi darbuotojai ir kiti ištekliai, numatomos sąnaudos, taip pat kita su veikla susijusi informacija.

            VIII   straipsnis

            Finansinės nuostatos

         Pagal šį priedą vykdytina veikla finansuojama laikantis memorandumo VI straipsnio.

            IX   straipsnis

            Kontaktiniai punktai

         A.   Pagal šį priedą vykdomos veiklos koordinavimo ir valdymo paskirtosios tarnybos:

                     1.

                     Jungtinėse Amerikos Valstijose:

                                 Africa, Europe & Middle East Office, AEU-10

                                 Federal Aviation Administration

                                 Wilbur Wright Bldg., 6th Floor, East

                                 600 Independence Avenue, SW

                                 Washington DC 20591

                                 USA

                                 Telefonas +1 2023858905

                                 Faksas +1 2022675032

                     2.

                     Europos Sąjungoje:

                                 Single European Sky and ATC Modernisation Unit

                                 Directorate-General for Mobility and Transport

                                 Directorate for Air Transport

                                 European Commission

                                 Rue De Mot 24

                                 1040 Brussels

                                 BELGIUM

                                 Telefonas +32 22968430

                                 Faksas +32 22968353

               B.   Konkrečiai veiklai skirtų techninių programų ryšiai nustatomi vadovaujantis šio priedo priedėliais.

            X   straipsnis

            Įsigaliojimas ir galiojimo nutraukimas

         A.   Iki jo įsigaliojimo šis priedas laikinai taikomas nuo pasirašymo dienos.
         B.   Šis priedas įsigalioja, kai Šalys raštu praneša viena kitai, kad jų atitinkamos vidaus procedūros, reikalingos, kad šis priedas įsigaliotų, yra baigtos, ir galioja tol, kol jo galiojimas nutraukiamas pagal memorandumo XII straipsnį. Nutraukus šio priedo galiojimą, nutraukiamas ir visų pagal šį priedą Šalių sudarytų priedėlių galiojimas.

            XI   straipsnis

            Įgaliojimas

         Jungtinės Amerikos Valstijos ir Europos Sąjunga sutinka su šio priedo nuostatomis ir sutikimą patvirtina tinkamai įgaliotų jų atstovų parašais.

            Priimta du tūkstančiai vienuoliktų metų kovo trečią dieną Budapešte.

                  Jungtinių Amerikos Valstijų vardu

                  Europos Sąjungos vardu


title: 2012/804/ES: 2012 m. spalio 23 d. Europos Parlamento sprendimas dėl Europos aplinkos agentūros 2010 finansinių metų biudžeto įvykdymo patvirtinimo#2012 m. spalio 23 d. Europos Parlamento rezoliucija su pastabomis, sudarančiomis neatskiriamą sprendimo dėl Europos aplinkos agentūros 2010 finansinių metų biudžeto įvykdymo patvirtinimo dalį

text:
20.12.2012

               LT

               Europos Sąjungos oficialusis leidinys

               L 350/89

         EUROPOS PARLAMENTO SPRENDIMAS
   2012 m. spalio 23 d.
   dėl Europos aplinkos agentūros 2010 finansinių metų biudžeto įvykdymo patvirtinimo
   (2012/804/ES)
   EUROPOS PARLAMENTAS,

               —

               atsižvelgdamas į Europos aplinkos agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aplinkos agentūros 2010 finansinių metų metinių ataskaitų kartu su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į savo 2012 m. gegužės 10 d. sprendimą (2), kuriuo atidedamas sprendimas dėl 2010 Europos aplinkos agentūros finansinių metų biudžeto įvykdymo patvirtinimo, į prie jo pridedamą rezoliuciją ir į Agentūros vykdomojo direktoriaus atsakymus,

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

               —

               atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (4), ypač į jo 13 straipsnį,

               —

               atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (5), ypač į jo 13 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6), ypač į jo 94 straipsnį,

               —

               atsižvelgdamas į bendrą Europos Parlamento, Tarybos ir Komisijos pareiškimą dėl decentralizuotų agentūrų ir prie jo pridedamą bendrą požiūrį, dėl kurio buvo susitarta 2012 m. birželio mėn., nustatytą atsižvelgiant į 2009 m. kovo mėn. įsteigtos tarpinstitucinės darbo grupės decentralizuotų agentūrų klausimais darbą, ir ypač bendro požiūrio skirsnius dėl valdymo, veiklos, programavimo, atskaitomybės ir skaidrumo,

               —

               atsižvelgdamas į savo Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto antrąjį pranešimą ir į Aplinkos, visuomenės sveikatos ir maisto saugos nuomonę (A7-0300/2012),

               1.

               patvirtina Europos aplinkos agentūros direktoriui, kad Agentūros 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aplinkos agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 57.

      (2)  OL L 286, 2012 10 17, p. 356.

      (3)  OL L 248, 2002 9 16, p. 1.

      (4)  OL L 120, 1990 5 11, p. 1.

      (5)  OL L 126, 2009 5 21, p. 13.

      (6)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. spalio 23 d.
      su pastabomis, sudarančiomis neatskiriamą sprendimo dėl Europos aplinkos agentūros 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos aplinkos agentūros 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos aplinkos agentūros 2010 finansinių metų metinių ataskaitų kartu su Agentūros atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

                  —

                  atsižvelgdamas į savo 2012 m. gegužės 10 d. sprendimą (2), kuriuo atidedamas sprendimas dėl 2010 Europos aplinkos agentūros finansinių metų biudžeto įvykdymo patvirtinimo, prie jo pridedamą rezoliuciją ir Agentūros vykdomojo direktoriaus atsakymus,

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ypač į jo 185 straipsnį,

                  —

                  atsižvelgdamas į 1990 m. gegužės 7 d. Tarybos reglamentą (EEB) Nr. 1210/90 dėl Europos aplinkos agentūros bei Europos aplinkos informacijos ir stebėjimo tinklo įkūrimo (4), ypač į jo 13 straipsnį,

                  —

                  atsižvelgdamas į 2009 m. balandžio 23 d. Europos Parlamento ir Tarybos reglamentą (EB) Nr. 401/2009 dėl Europos aplinkos agentūros bei Europos aplinkos informacijos ir stebėjimo tinklo (5), ypač į jo 13 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6), ypač į jo 94 straipsnį,

                  —

                  atsižvelgdamas į bendrą Europos Parlamento, Tarybos ir Komisijos pareiškimą dėl decentralizuotų agentūrų ir prie jo pridedamą bendrą požiūrį, dėl kurio buvo susitarta 2012 m. birželio mėn., nustatytą atsižvelgiant į 2009 m. kovo mėn. įsteigtos tarpinstitucinės darbo grupės decentralizuotų agentūrų klausimais darbą, ir ypač bendro požiūrio skirsnius dėl valdymo, veiklos, programavimo, atskaitomybės ir skaidrumo,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto antrąjį pranešimą ir į Aplinkos, visuomenės sveikatos ir maisto saugos nuomonę (A7-0300/2012),

                  A.

                  kadangi 2012 m. gegužės 10 d. Europos Parlamentas nusprendė atidėti sprendimą, kuriuo patvirtinamas Europos aplinkos agentūros (toliau – Agentūra) 2010 finansinių metų biudžeto įvykdymas ir uždaromos jos sąskaitos;

                  B.

                  kadangi Agentūra 2012 m. gegužės 24 d., birželio 15 d. ir liepos 3 d. laiškuose pateikė atsakymus biudžeto įvykdymą tvirtinančiai institucijai; kadangi Agentūros valdančioji taryba pateikė biudžeto įvykdymą patvirtinančiai institucijai informaciją apie priemones, kurių buvo imtasi po 2012 m. birželio 6 d. laiško, kuriuo buvo atidėtas biudžeto įvykdymo patvirtinimas;

                  C.

                  kadangi biudžeto įvykdymo patvirtinimas yra veiksminga Europos Parlamento priemonė, kurią naudojant priimamas faktiniais ir svariais argumentais pagrįstas sprendimas; atsižvelgdamas į tai, primena galiojančias taisykles, t. y. Europos Bendrijų pareigūnų tarnybos nuostatus ir kitų tarnautojų įdarbinimo sąlygas, Europos Bendrijų bendrajam biudžetui taikomą finansinį reglamentą, Agentūros steigiamąjį reglamentą ir Agentūros nustatytą konkrečią politiką ir procedūras;

                  D.

                  kadangi Agentūros 2010 m. biudžetas buvo 50 600 000 EUR, t. y. 26 % didesnis už 2009 m. biudžetą; kadangi Sąjungos įnašas į Agentūros 2010 m. biudžetą buvo 35 258 000 EUR, palyginti su 34 560 000 EUR 2009 m., t. y. 2 % didesnis;

                  1.

                  visada teigiamai vertino tai, kad Agentūra profesionaliai, nepriklausomai ir patikimai teikia informaciją visoms institucijoms, valstybėms narėms ir Sąjungos politinius sprendimus priimančioms įstaigoms ir tikisi, kad ji ir ateityje veiks taip pat profesionaliai;

                  2.

                  pažymi, kad Agentūros biudžeto įvykdymo lygis įsipareigotų asignavimų ir mokėjimų asignavimų požiūriu siekė atitinkamai 100 ir 90,75 %;

                  3.

                  atkreipia dėmesį į prie Europos Parlamento, Tarybos ir Komisijos bendro pareiškimo pridedamo bendro požiūrio dėl decentralizuotų agentūrų 16 dalį; nedarant poveikio Agentūros nepriklausomumui tikisi, kad skiriant vykdomąjį direktorių 2013 m. bus surengta atvira ir skaidri atrankos procedūra, kurios metu bus užtikrintas griežtas kandidatų vertinimas ir aukštas nepriklausomybės lygis; taigi siūlo, kad kandidatų klausymas kompetentinguose Europos Parlamento komitetuose sudarytų vykdomojo direktoriaus skyrimo procedūros dalį;

         Biudžeto ir finansų valdymas

                  4.

                  primena, kad penkis mėnesius (nuo 2010 m. gegužės 22 d. iki 2010 m. spalio mėn.) Agentūra savo pastatą buvo uždengusi žaliu fasadu, kuris kainavo 294 641 EUR, ir kad tokiai akcijai nebuvo paskelbtas viešasis konkursas;

                  5.

                  primena, kad „Žaliojo fasado“ išlaidoms padengti 2010 m. balandžio 9 d. biudžeto eilutė „2140 – Patalpų įrengimas“ buvo papildyta perkėlus 180 872 EUR iš biudžeto eilutės „2100 – Nuoma“;

                  6.

                  taigi ragina Agentūrą priimti aiškias vidaus taisykles, pagal kurias taikomas Finansinio reglamento įgyvendinimo taisyklių 126 straipsnio 1 dalies b punktas; pažymi, kad valdančioji taryba nusprendė atlikti ex-ante kontrolę dėl išimtinių išlaidų;

                  7.

                  yra tvirtai įsitikinęs, kad tais atvejais, kai nesilaikoma galiojančių taisyklių, turi būti imamasi reikiamų veiksmų; mano, kad tokiais atvejais Agentūra turėtų parengti trūkumų šalinimo veiksmų planą kartu su tiksliu tvarkaraščiu, kad šio plano įgyvendinimą turėtų prižiūrėti Europos Parlamentas ir kad šios problemos turėtų būti sprendžiamos keičiant galiojančias taisykles ir reglamentus tam, kad būtų pašalintos galimos spragos;

         Žmogiškieji ištekliai

                  8.

                  atkreipia dėmesį į tai, kad Agentūroje dirbo 12 kviestinių mokslininkų, tačiau 11 iš jų gyvenimo aprašymai – netgi su švietimo ir profesine veikla susiję faktai, nebuvo paskelbti; atkreipia dėmesį į valdančiosios tarybos pareiškimą, kad kviestinių mokslininkų atrankos ir elgesio taisyklės bus sugriežtintos siekiant užtikrinti daugiau aiškumo ir skaidrumo ir kad šiuo metu Agentūros kviestinių mokslininkų priėmimo politika persvarstoma;

                  9.

                  primena, kad nuo 2010 m. birželio mėn. iki 2011 m. balandžio mėn. Agentūros vykdomoji direktorė buvo nevyriausybinės organizacijos (NVO) „Earthwatch“, t. y. tarptautinės aplinkosaugos labdaros organizacijos, patikėtinė ir tarptautinės tarybos narė ir buvo klaidingai pranešta, kad ji buvo ir instituto „Worldwatch Europe“ patariamosios Europos Tarybos narė; pripažįsta, kad, vadovaudamasi Audito Rūmų pirmininko patarimu dėl galimo interesų konflikto, ji atsistatydino iš savo pareigų „Earthwatch“;

                  10.

                  atkreipia dėmesį į tai, kad 2010 m. vasario mėn., prieš vykdomajai direktorei tiesiogiai dalyvaujant instituto „Earthwatch“ darbe, 29 Agentūros darbuotojams, įskaitant vykdomąją direktorę, surengti mokymai ir jie dalyvavo iki 10 dienų trukmės moksliniuose tyrimuose pagal skirtingus biologinės įvairovės projektus Karibų ar Viduržemio jūros regionuose, kuriuos organizavo „Earthwatch“, o Agentūra, kaip nurodė Agentūros vykdomoji direktorė, sumokėjo NVO iš viso 33 791,28 EUR; taip pat atkreipia dėmesį į tai, kad 2010 m. galutinėje Audito Rūmų ataskaitoje nepateikta duomenų apie jokį su tuo susijusį interesų konfliktą;

                  11.

                  atkreipia dėmesį į valdančiosios tarybos sprendimą įgyvendinti vykdomojo direktoriaus narystės išorės valdybose ir Agentūros mokymų politikos ex ante kontrolę;

                  12.

                  atkreipia dėmesį į Agentūros patikinimą, kad „Worldwatch Institute“ Europos skyrius 2010 m. lapkričio mėn. be Agentūros sutikimo registravo Agentūros kontaktinį adresą kaip savo; taip pat atkreipia dėmesį į tai, kad „Worldwatch Institute“ Europos skyriaus vykdomasis direktorius buvo kviestinis Agentūros mokslininkas; ragina Agentūrą užtikrinti visišką bet kokios būsimosios tvarkos, susijusios su kviestiniais mokslininkais, aiškumą; toliau pažymi, kad:

                              —

                              2012 m. balandžio 11 d. laiške Agentūros vykdomoji direktorė teigė: „Kai EAA pastebėjo, kad „Worldwatch Institute“ Europos skyrius savo interneto svetainėje paskelbė informaciją apie Europos biuro atidarymą Agentūros patalpose, tuoj pat buvo imtasi veiksmų...“,

                              —

                              pasak „Worldwatch Institute“ Europos skyriaus steigimo akto, jis buvo įkurtas 2010 m. lapkričio 5 d. Agentūros patalpose,

                              —

                              be to, 2011 m. vasario 25 d. Agentūros patalpose surengtas iškilmingas „Worldwatch Institute“ Europos skyriaus atidarymas, o Agentūros vykdomoji direktorė buvo kviestinė pranešėja, kaip matome iš „Worldwatch Institute“ Europos skyriaus interneto svetainėje pateiktos informacijos;

                  13.

                  pažymi, kad Agentūra vadovaudamasi Europos ombudsmeno rekomendacijomis parengė atnaujintą interesų konfliktų politiką ir veiksmų planą; ragina Agentūrą, prieš pateikiant šį projektą valdančiajai tarybai, viešai jį paskelbti ir skatinti diskusijas politikos ir veiksmų plano klausimais;

                  14.

                  pažymi, kad Agentūros interneto svetainėje jau paskelbti vadovaujančių darbuotojų ir mokslo komiteto narių gyvenimo aprašymai; taip pat pažymi, kad buvo paskelbtos ir mokslo komiteto narių interesų deklaracijos; pabrėžia, kad 2012 m. birželio 15 d. laiške Agentūra nurodė, kad valdančiosios tarybos narių gyvenimo aprašymai paskelbti jos interneto svetainėje, tačiau pastebi, kad šiuo metu ten nėra nė vieno valdančiosios tarybos nario gyvenimo aprašymo, o pateikta tik nuoroda į jų organizaciją; ragina Agentūrą dėti pastangas siekiant užtikrinti didesnį skaidrumą, kad būtų užkirstas kelias interesų konfliktams ir kovojama su jais, šiuo tikslu paskelbti savo interneto svetainėje ekspertų, būsimų kviestinių mokslininkų ir valdybos narių interesų deklaracijas ir gyvenimo aprašymus; mano, kad tokios priemonės leistų biudžeto įvykdymą tvirtinančiai institucijai ir visuomenei įsitikinti jų kvalifikacija ir užkirsti kelią galimiems interesų konfliktams;

                  15.

                  tikisi gauti informacijos apie šiuo metu vykdomus su Agentūra susijusius administracinius tyrimus;

                  16.

                  nurodo, kad atsakingas komitetas palaiko glaudžius ryšius su Agentūra: bent kartą per metus kviečia jos vykdomąjį direktorių keistis nuomonėmis, iš komiteto narių paskyrė asmenį ryšiams palaikyti ir reguliariai lankosi Agentūroje; primena, kad paskutinis toks apsilankymas vyko 2011 m. rugsėjo mėn.;

                  17.

                  pabrėžia, kad reikalaujama, jog Agentūra užmegztų tinkamus ryšius su suinteresuotomis šalimis ir bendradarbiautų su suinteresuotais subjektais, pvz., su išorės organizacijomis; atkreipia dėmesį į tai, jog ši veikla nebuvo papildyta atitinkamomis priemonėmis ir taisyklėmis siekiant išvengti galimo pavojaus reputacijai; taigi teigiamai vertina valdančiosios tarybos ir vykdomojo direktoriaus įsipareigojimą imtis tinkamų veiksmų siekiant nedelsiant pašalinti tokį pavojų;

                  18.

                  iš esmės teigiamai vertina pirmiau minėtąjį bendrą pareiškimą ir bendrą požiūrį dėl decentralizuotų agentūrų, kuriame nagrinėjami kai kurie biudžeto įvykdymo patvirtinimui svarbūs klausimai ir mano, kad gairėse dėl tolesnių veiksmų taikant bendrą požiūrį, kurį Komisija pateiks iki 2012 m. pabaigos, bus tinkamai atsižvelgta į tuos klausimus;

         Veikla

                  19.

                  žino, kad Agentūroje šiuo metu atliekamas periodinis išorės vertinimas, kurio rezultatai bus pateikti biudžeto įvykdymą patvirtinančiai institucijai 2013 m.; atkreipia dėmesį į valdančiosios tarybos pareiškimą, kad bus vertinamos ir Agentūros vidaus procedūros;

                  20.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2012 m. gegužės 10 d. rezoliucijoje (7) dėl agentūrų veiklos, finansų valdymo ir kontrolės.

         (1)  OL C 366, 2011 12 15, p. 57.

         (2)  OL L 286, 2012 10 17, p. 356.

         (3)  OL L 248, 2002 9 16, p. 1.

         (4)  OL L 120, 1990 5 11, p. 1.

         (5)  OL L 126, 2009 5 21, p. 13.

         (6)  OL L 357, 2002 12 31, p. 72.

         (7)  OL L 286, 2012 10 17, p. 388.


title: 2012/586/ES: 2012 m. gegužės 10 d. Europos Parlamento sprendimas dėl Europos mokymo fondo 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos mokymo fondo 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/238

         EUROPOS PARLAMENTO SPRENDIMAS
   2012 m. gegužės 10 d.
   dėl Europos mokymo fondo 2010 finansinių metų biudžeto įvykdymo patvirtinimo
   (2012/586/ES)
   EUROPOS PARLAMENTAS,

               —

               atsižvelgdamas į Europos mokymo fondo 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos mokymo fondo 2010 finansinių metų metinių finansinių ataskaitų su Fondo atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (3), ypač į jo 17 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7-0135/2012),

               1.

               patvirtina Europos mokymo fondo direktoriui, kad Fondo 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos mokymo fondo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 145.

      (2)  OL L 248, 2002 9 16, p. 1.

      (3)  OL L 354, 2008 12 31, p. 82.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos mokymo fondo 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos mokymo fondo 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos mokymo fondo 2010 finansinių metų metinių finansinių ataskaitų su Fondo atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2008 m. gruodžio 16 d. Europos Parlamento ir Tarybos reglamentą (EB) Nr. 1339/2008 dėl Europos mokymo fondo įsteigimo (3), ypač į jo 17 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7-0135/2012),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2010 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi Parlamentas 2011 m. gegužės 10 d. Europos mokymų fondo direktoriui patvirtino, kad Fondo 2009 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, be kita ko:

                              —

                              primygtinai ragino Fondą laikytis didesnio tikslumo vykdant biudžeto procedūras, kad būtų galima išvengti dažnų biudžeto lėšų perkėlimo atvejų,

                              —

                              ragino Fondą laikytis įsipareigojimų pateikti mokėjimų terminų suvestinę, siekiant įgyvendinti biudžetinius įsipareigojimus, prisiimtus ankstesniais finansiniais metais,

                              —

                              ragino Fondą gauti valdybos sutikimą prireikus perkelti lėšas, kaip reikalaujama Fondo finansiniame reglamente;

                  C.

                  kadangi bendrasis Fondo biudžetas 2010 m. buvo 19 300 000 EUR, kuris, palyginti su 20 200 000 EUR 2009 m. biudžetu, sumažėjo 4,46 %;

                  D.

                  kadangi pradinis Sąjungos įnašas į Fondo biudžetą 2010 m. buvo 18 282 000 EUR, palyginti su 14 772 000 EUR 2009 m. (6);

         Biudžeto ir finansų valdymas

                  1.

                  pažymi, kad visas Sąjungos įnašas 2009 m. buvo 19 872 000 EUR ir kad šią sumą sudarė pradinis Sąjungos įnašas, t. y. 14 772 000 EUR, ir 5 100 000 EUR dydžio ankstesnių metų susigrąžinto perviršio suma; be to, primena, kad 2010 m. pradinis Sąjungos įnašas į Fondą buvo 18 282 000 EUR; vis dėlto pažymi, kad prie jo pridėta 1 178 000 EUR susigrąžinto perviršio suma, todėl bendras Sąjungos įnašas 2010 m. buvo 19 460 000 EUR (7);

                  2.

                  atkreipia dėmesį į tai, kad Fondo metinėse finansinėse ataskaitose minima, kad Sąjungos įnašas 2010 m. iš tiesų buvo 19 196 840,29 EUR; atsižvelgia į Fondo pareiškimą, kad iš tiesų 2010 finansiniais metais Fondui skirtas Sąjungos įnašas iš viso sudarė 19 297 822 EUR, t. y. 19 460 000 EUR, iš kurių buvo atimta 162 178 EUR, kurie sudarė nepiniginį Sąjungos įnašą; taip pat atsižvelgia į Fondo pastabą, kad Fondas panaudojo 19 196 840,29 EUR iš lėšų, kurias gavo iš Sąjungos, o likusius 100 981,71 EUR grąžino Komisijai;

                  3.

                  iš Fondo metinių finansinių ataskaitų nustatė, kad jo 2010 m. biudžetas iš dalies buvo pakeistas 2010 m. lapkričio mėn., siekiant iš dalies subalansuoti nenumatytą Fondo pajamų sumažėjimą;

                  4.

                  remdamasis Fondo metine veiklos ataskaita pažymi, kad jo įgyvendintų įsipareigojimų lygis yra 99,9 %, palyginti su 99,8 % 2009 m. ir 98,5 % 2008 m., o įvykdytų mokėjimų lygis yra 96,5 %, palyginti su maždaug 90 % 2009 ir 2008 m.;

         Pervedimas ir perkėlimas

                  5.

                  remdamasis Fondo metine veiklos ataskaita pažymi, kad biudžeto lėšų pervedimai 2010 m. sumažinti iki 15, palyginti su 33 pervedimais 2009 m., o 2010 m. perkelta tik 12,8 % skirtos sumos, 2009 m. – 17 %, 2008 m. – 15 %;

         Išimčių registracija

                  6.

                  remdamasis Fondo metine veiklos ataskaita pažymi, kad 2010 m. išimčių registre užregistruota 10 išimčių, palyginti su 12 išimčių 2009 m.;

                  7.

                  pažymi, kad nė vienos iš jų finansinė rizika nėra didesnė nei 50 000 EUR; visų pirma pažymi, kad bendra šių išimčių suma – 100 183 EUR, tai sudaro 0,53 % bendro 2010 m. Fondo biudžeto;

         Viešieji pirkimai

                  8.

                  remdamasis Fondo metine veiklos ataskaita pripažįsta, kad joje nustatyti aštuoni tiesioginiai susitarimai su išorės sutarčių šalimis ir nė vieno susitarimo vertė neviršija ir nėra lygi 50 000 EUR; pažymi, kad bendra tiesioginių susitarimų vertė yra 93 575 EUR, tai atitinka 0,50 % bendro 2010 m. Fondo biudžeto;

         Žmogiškieji ištekliai

                  9.

                  remdamasis metine veiklos ataskaita pažymi, kad 2010 m. pabaigoje Fondo etatų plane buvo keturios laisvos darbo vietos, palyginti su 10 laisvų darbo vietų 2009 m. pabaigoje;

                  10.

                  taip pat pažymi, kad dabar Fonde dirba 128 darbuotojai, 2010 m. Fonde pradėjo dirbti 15 darbuotojų, iš darbo išėjo 10 darbuotojų;

                  11.

                  remdamasis metine veiklos ataskaita atkreipia dėmesį į tai, kad Fondo įgaliojimams įgyvendinti sukurtų darbo vietų skaičius yra:

                              —

                              96 laikinųjų darbuotojų vietos,

                              —

                              33 sutartininkai ir vietiniai darbuotojai ir

                              —

                              6 komandiruoti nacionaliniai ekspertai;

         Veikla

                  12.

                  remdamasis metine veiklos ataskaita pažymi, kad Fondas, siekdamas padidinti savo tikslų svarbą ir išmatuojamumą ir teikti apibendrintus su pagrindine veikla ir darbu susijusius duomenis apie Fondo veiklą, parengė persvarstytą įmonės veiklos rodiklių sąrašą;

                  13.

                  be to, pažymi, kad Fondas parengė suvestinės projektą, kuriuo siekiama užtikrinti kasdienio veiklos stebėjimo svarbiausius aktualius duomenis, ypač valdymo ir pranešimų teikimo srityje;

                  14.

                  be to, pažymi, kad rizika pagrįsta mokėjimų grandinės diferenciacija, kuria remiantis sukurtos paprastesnės mažai rizikingų sandorių grandinės, sėkmingai įgyvendinta 2010 m. pradžioje;

                  15.

                  palankiai vertina tai, kad Fondas sėkmingai užbaigė pirmuosius Turino proceso metus, remiantis juo pateikta glausta, dokumentais įforminta, išsami profesinio švietimo ir mokymo reformos kiekvienoje šalyje analizė, įskaitant nustatytas svarbiausias politikos tendencijas, uždavinius, apribojimus, taip pat gerąją patirtį ir galimybes;

         Bendradarbiavimas su Europos profesinio mokymo plėtros centru (Cedefop)

                  16.

                  pažymi, kad 2009 m. lapkričio mėn. Fondo ir Cedefop bendradarbiavimo susitarimas buvo atnaujintas 2010–2013 m. laikotarpiui; pripažįsta, kad Fondas ir Cedefop, vykdydami šį bendradarbiavimą, kasmet parengia bendrą veiklos programą, kuri pridedama prie abiejų agentūrų veiklos programų; palankiai vertina Fondo ketinimą būsimose metinėse veiklos ataskaitose išsamiau nurodyti, kaip įgyvendinama ši bendra veiklos programa;

         Vidaus auditas

                  17.

                  pripažįsta, kad 2010 m. Vidaus audito tarnyba (VAT) atliko planavimo ir priežiūros auditą; visų pirma pažymi, kad VAT pateikė aštuonias rekomendacijas, iš kurių viena laikoma „labai svarbia“ ir yra susijusi su Fondo poreikiu aiškiai apibrėžti ir apibūdinti savo metinio planavimo metodo naudą;

                  18.

                  atsižvelgdamas į tai, primygtinai ragina Fondą sutelkti dėmesį į veiksmingą ataskaitų teikimą, susijusį su Fondo valdyba ir svarbiausiais suinteresuotaisiais subjektais, suteikiant jiems galimybę tikrinti Fondo veiklą;

                  19.

                  taip pat ragina Fondą įgyvendinti kitas VAT ankstesnių auditų rekomendacijas;

                  20.

                  remdamasis Fondo metine veiklos ataskaita pripažįsta, kad jis įgyvendino 16 persvarstytų veiksmingo valdymo standartų, nustatytų pagal vidaus kontrolės standartų sistemą;

                  21.

                  atkreipia dėmesį į ankstesnių pranešimų dėl biudžeto įvykdymo patvirtinimo rekomendacijas, nurodytas šios rezoliucijos priede;

                  22.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2012 m. gegužės 10 d. (8) rezoliucijoje dėl ES agentūrų veiklos, finansų valdymo ir kontrolės.

         (1)  OL C 366, 2011 12 15, p. 145.

         (2)  OL L 248, 2002 9 16, p. 1.

         (3)  OL L 354, 2008 12 31, p. 82.

         (4)  OL L 357, 2002 12 31, p. 72.

         (5)  OL L 250, 2011 9 27, p. 196.

         (6)  OL L 64, 2010 3 12, p. 926.

         (7)  OL L 64, 2010 3 12, p. 927.

         (8)  Priimti tekstai, P7_TA(2012)0164 (žr. šio Oficialiojo leidinio p. 388).

      PRIEDAS

         PASTARŲJŲ METŲ EUROPOS PARLAMENTO REKOMENDACIJOS

                  Europos mokymo fondas

                  2006 m.

                  2007 m.

                  2008 m.

                  2009 m.

                  Veikla

                  Nepateikta

                  Nepateikta

                              —

                              Ragina Agentūrą vykdyti diachronišką šiais ir praėjusiais metais įgyvendintų veiksmų analizę.

                              —

                              Atsižvelgdamas į susijusią tematiką ragina, kad Fondas ir Europos profesinio mokymo plėtros centras (Cedefop) glaudžiai bendradarbiautų ir palaikytų glaudesnius ryšius, taip pat prašo, kad abiejų įstaigų direktorių veiklos ataskaitose būtų reguliariai teikiama informacija.

                              —

                              Tiesioginės Fondo projektų rezultatų ir institucijų veiklos sąsajos kūrimo kliūtys.

                  Ragina, kad Fondas įgyvendintų sandorių, įvykdytų per metus, kuriems biudžeto įvykdymas bus patvirtintas, ir per pastaruosius finansinius metus, palyginimą.

                  Biudžeto ir finansų valdymas

                  Fondas nesilaikė biudžeto pateikimo taisyklių: Fondas, neatsižvelgdamas į mokėjimų asignavimus, 2006 m. paskelbė tik savo įsipareigojimų asignavimus.

                  Taisomajame biudžete asignuotųjų pajamų suma yra neteisinga. Ji turėjo būti 1 200 000 EUR, o ne 3 400 000 EUR, kaip yra parodyta. Į šią sumą buvo klaidingai įtraukta iš ankstesnių metų perkelta asignuotųjų pajamų suma.

                  Nepateikta

                              —

                              Primygtinai ragina Fondą laikytis didesnio tikslumo rengiant biudžetines procedūras, kad būtų galima išvengti dažnų biudžeto lėšų perkėlimo atvejų.

                              —

                              Ragina Fondą gauti valdybos sutikimą prireikus perkelti lėšas, kaip to reikalaujama Fondo finansiniame reglamente.

                              —

                              Primena pateikti ateinančių finansinių metų mokėjimų terminų suvestinę, siekiant įvykdyti biudžetinius įsipareigojimus, prisiimtus ankstesniais finansiniais metais.

                  Žmogiškieji ištekliai

                  Nepateikta

                  Nepateikta

                              —

                              Ragina (žr. vidaus auditą) Fondą pašalinti įdarbinimo procedūrų trūkumus – Įdarbinimo vertinimo taryba turi pateikti reikiamą informaciją apie taikomas procedūras, įskaitant sprendimų pagrindimus ir jų priėmimo datas, kad būtų užtikrintas šių procedūrų skaidrumas.

                              —

                              Ragina Agentūrą laikytis Tarybos direktyvos 2000/78/EB (1).

                  Nepateikta

                  Vidaus auditas

                  Nepateikta

                  Nepateikta

                  Ragina Fondą imtis veiksmų, kad būtų įgyvendintos 15 iš 27 Vidaus audito tarnybos pateiktų rekomendacijų, t. y. nedelsiant įgyvendinti tam tikrus vidaus kontrolės standartus (susijusius su procedūrų dokumentacija, finansinių sandorių priežiūra ir sandorių tęstinumu) ir tam tikras žmogiškųjų išteklių valdymo rekomendacijas (susijusias su žmogiškųjų išteklių valdymu metinėse planų ir veiklos ataskaitose, tikslų nustatymu ir darbuotojų darbo laiko fiksavimu).

                  Pripažįsta, kad 2009 m. buvo įgyvendintos 11 iš 15 VAT pateiktų rekomendacijų.

         (1)  OL L 303, 2000 12 2, p. 16.